Daheim im Garte het sie de endlech chly zur Rue gfunde. D Eutere sie d Lili zwüschedüre im Zeut cho bsueche u sogar ds Grossmueti isch inegschnaget, het ar Lili d Schnudernase putzt und zur Ufmunterig mit em Biiss es Chasperlitheater ufgfüehrt. Dr Brüetsch vor Lili het ihre zum Troscht ds Meersäuli ids  Zeut bracht. Das het sech geduldig vor Lili la strychele u derbi di ganz Zyt dänkt, mit emene Hamschterrad hätts dä ganz Meis nid gä.